
AVTALE OM OVERFØRING AV PERSONOPPLYSNINGER (DATAOVERFØRINGSAVTALE)
MELLOM UAVHENGIGE BEHANDLINGSANSVARLIGE
I henhold til gjeldende norsk personvernlovgivning og EUs personvernforordning 2016/679 av 27. april 2016 (“GDPR”)
[Undertittel relatert til det spesifikke prosjektet]
(“Hovedavtalen”)

Mellom

Norges idrettshøgskole
971526033
 (“Overdrager”)

og

[Navn på institusjon/selskap]
[org.nr.]
 (“Mottaker”)
Tekst i kursiv skal fjernes og erstattes med relevant tekst, eller med ett av flere alternativer der det er aktuelt.
 
1. Formålet med avtalen
Denne avtalen om overføring av personopplysninger mellom to behandlingsansvarlige (“Avtalen”) fastsetter partenes respektive ansvar for overholdelse av gjeldende personvernlovgivning når personopplysninger utveksles mellom partene i forbindelse med det spesifikke forholdet/prosjektet som angitt på første side av Avtalen (“Hovedavtalen”).
Partene er uavhengige behandlingsansvarlige for personopplysningene som overføres i henhold til denne Avtalen, ettersom hver part selvstendig fastsetter formålet med behandlingen og midlene som skal benyttes, jf. GDPR artikkel 4 (7).
Avtalen skal sikre at personopplysninger ikke brukes ulovlig, urettmessig eller på måter som fører til uautorisert tilgang, endring, sletting, skade, tap eller utilgjengelighet.
Ved motstridende vilkår skal vilkårene i denne Avtalen ha forrang fremfor partenes respektive personvernerklæringer eller vilkår i andre avtaler inngått mellom partene i forbindelse med den aktuelle dataoverføringen.
Formålet med dataoverføringen, typene personopplysninger som skal overføres og relevante kategorier av registrerte fremgår av Vedlegg 1 til Avtalen. Disse vilkårene kan ikke endres av noen av partene uten at en ny avtale eller et endringsvedlegg til Avtalen er signert.

2. Formålsbegrensning
Mottaker skal ikke behandle mottatte personopplysninger til andre formål enn de som er angitt i Avtalen, med mindre annet følger av lovpålagte forpliktelser.

3. Overholdelse av gjeldende personvernlovgivning
Ved inngåelse av denne Avtalen bekrefter partene at:
· De skal overholde alle krav i gjeldende personvernlovgivning ved behandling av personopplysninger i forbindelse med denne Avtalen, inkludert plikten til å gjennomføre risikovurderinger og inngå databehandleravtaler med sine databehandlere.
· De skal i henhold til GDPR artikkel 32 iverksette tilfredsstillende tekniske, fysiske og organisatoriske sikkerhetstiltak for å beskytte personopplysninger omfattet av Avtalen mot uautorisert bruk, tilgang, endring, sletting, skade, tap eller utilgjengelighet.
· Dersom en part oppdager feil eller tegn til feil ved overføring av personopplysninger i henhold til Avtalen, skal den straks informere den andre parten og iverksette rimelige tiltak for å rette opp feilen(e).
· Hver part har tilstrekkelig rettslig grunnlag for sin respektive behandling av personopplysninger som angitt i Avtalen, i henhold til GDPR artikkel 6.


4. Registrertes rettigheter
Hver part skal respektere de registrertes rettigheter som angitt i GDPR kapittel 3.
Hver part skal sikre at klar og tilstrekkelig informasjon om behandlingen av personopplysninger gjøres tilgjengelig for de registrerte i henhold til GDPR artikkel 12–14.

5. Taushetsplikt
Innholdet i Avtalen og de overførte dataene er underlagt taushetsplikt for begge parter. Likevel kan hver part dele informasjon om Avtalen og dataene med rådgivere og underleverandører i den grad det er nødvendig for å utføre oppgaver for den respektive parten, forutsatt at mottakeren av slik informasjon pålegges tilsvarende taushetsplikt som angitt i denne bestemmelsen.
Norsk lov kan begrense omfanget av taushetsplikten for hver av partene.

6. Overføring til land utenfor EU/EØS
[bookmark: _Toc231181838]Beskriv hvis relevant

7. Heving ved mislighold
Ved vesentlig mislighold av vilkårene i Avtalen som skyldes en parts feil eller forsømmelse, kan den andre parten heve Avtalen og Hovedavtalen med umiddelbar virkning.

8. Erstatning
Hver part kan kreve erstatning for direkte økonomisk tap som skyldes den andre partens brudd på Avtalen. Erstatning kan ikke kreves for indirekte tap. Indirekte tap inkluderer, men er ikke begrenset til, tapt fortjeneste, tapte besparelser, tap som følge av datatap og krav fra tredjepart.
Total erstatning per kalenderår er begrenset til:
Kommentar: Velg passende alternativ avhengig av prosjekt/avtale:
Alternativ 1:
Et beløp tilsvarende samlet årlig godtgjørelse ekskl. mva. under Hovedavtalen.
Alternativ 2:
Et fast beløp på x.xxx.xxx NOK.
Ovennevnte begrensninger gjelder ikke ved grov uaktsomhet eller forsett.

9. Avtalens varighet
Avtalen gjelder så lenge Hovedavtalen er i kraft og deretter så lenge Mottaker fortsetter å behandle personopplysninger mottatt fra Overdrager i henhold til Avtalen.

10. Kontaktpersoner
Overdragers kontaktperson for spørsmål knyttet til Avtalen er: ___________
[Enhet, stilling, kontaktinformasjon, adresse, telefonnummer og e-post]
Mottakers kontaktperson for spørsmål knyttet til Avtalen er: ___________
[Enhet, stilling, kontaktinformasjon, adresse, telefonnummer og e-post]


11. Lovvalg og verneting 
Kommentar: Velg passende alternativ avhengig av kontraktspart:
Alternativ 1 – velges når NIHs kontraktspart er en privat aktør / ikke-statlig universitet eller høyskole:
Avtalen reguleres av norsk rett. Partene er enige om [sett inn avtalt verneting – Normalt Oslo tingrett] som rett verneting.
Alternativ 2 – velges når NIHs kontraktspart er et annet norsk statlig universitet eller høyskole:
Avtalen reguleres av norsk rett. Eventuelle tvister som oppstår i forbindelse med Avtalen skal først forsøkes løst gjennom forhandlinger. Dersom partene ikke kommer til enighet gjennom forhandlinger, skal tvisten avgjøres med bindende virkning av Kunnskapsdepartementet/Oslo tingrett. Hver part kan kreve at tvisten bringes inn for Kunnskapsdepartementet/Oslo tingrett.



***







Denne Avtalen er utferdiget i to – 2 – eksemplarer, hvorav partene beholder ett eksemplar hver.


På vegne av overdrager						På vegne av mottaker
Sted, dato: …………………						Sted, dato: …………………

…………………………………						…………………………………
Navn i blokkbokstaver						Navn i blokkbokstaver


…………………………………						…………………………………
(signatur)							(signatur)






VEDLEGG 1 – SPESIFIKASJON AV DATAOVERFØRINGEN 

1. Formål 
Formålet med Overdragers overføring av personopplysninger i henhold til Avtalen er:
Kommentar: Spesifiser på en klar og entydig måte Overdragers formål med overføringen av data. Dersom formålet er angitt i en annen avtale mellom partene, kan det henvises til denne avtalen.
Formålet med Mottakers mottak av personopplysninger i henhold til Avtalen er:
Kommentar: Spesifiser på en klar og entydig måte Mottakers formål med mottak av data, inkludert hva Mottaker skal bruke dataene til. Dersom formålet er angitt i en annen avtale mellom partene, kan det henvises til denne avtalen. 

2. Typer personopplysninger 
Følgende typer personopplysninger vil bli overført fra Overdrager til Mottaker i henhold til denne Avtalen:
Kommentar: Gi en kort (helst punktvis) oversikt over hovedkategoriene av personopplysninger som Overdrager vil overføre til Mottaker. Spesifiser om de er sensitive og om dataene er direkte identifiserbare eller ikke-identifiserte (dvs. om dataene fremstår som anonyme, men hvor man faktisk kan finne ut hvem dataene/informasjonen gjelder).

3. Kategorier av registrerte 
Personopplysningene som overføres i henhold til denne Avtalen gjelder følgende kategorier av registrerte:
Kommentar: Gi en kort oversikt over hvem personopplysningene gjelder.

